Għandi Teorija. Meta l-gżejjer Maltin inqatgħu mill-kontinenti tal-Ewropa u tal-Afrika permezz tal-Ilmijiet tal-Mediterran, l-ispeċi umana evolviet fuq linji indipendenti. U b'hekk inħoloq . Minn hemmhekk beda jiżviluppa f'sottospeċi oħrajn, fosthom dik hekk imsejħa jew aħjar IS-SEWWIEQ MALTI! Eżempju ta' Homo Sapiens Melitensis conductoris Ejja nagħtu ħarsa ħafifa lejn il-klassifikazzjoni xjentifika. Ordni: Primati (Jaħseb li hu l-ewwel) Familja: Hominidae (Ħadd ma jaf...) Tribu: Hominini (...jew jimpurtah) Ġenus: Homo (Maaaaannnn) Speċi: Homo sapiens (Jifhem f'kollox) Sotto Speċi: Melitensis conductoris (Sewwieq Malti) U wara 12-il sena ta' sewqan fit-toroq Maltin, u wara studju xjentifiku dettaljat, hawn huma it-Tnax-il Tribu tas-Sewwieq Malti. 1. L-Iċċassat L-Iċċassat huwa dak li hu. Triq, , sqaq, u t-terazzin t'ommu huma kollha xorta. L-Iċċassat ma jifhimx il-kunċett bażiku li mhux qiegħed isuq waħdu fit-triq, u li s-sinjali tat-toroq mhumiex hemm għat-tiżjin tal-lokalita. L-Iċċassat iqabbiżlek iċ-ċinga sempliċiment għax lanqas biss jinduna bik quddiemu bir-rgħawa f'ħalqek tistennih jiddeċiedi x'ser jagħmel. 2. L-Osservatur L-Osservatur ismu miegħu. Iħobb josserva. L-hena tiegħu hi li jsuq bil-mod jew saħansitra jieqaf kull meta jara xi ħaġa t'interess soċjo-kulturali. Minkejja l-fatt li jkun hemm serbut twil ta' karozzi warajh, l-Osservatur iħossu obbligat jieqaf jara x'għandu fil-vetrina tal-ħanut u jekk hux bis-sale. L-iktar xenarju favorit huwa meta jkun hemm inċident fejn l-Osservatur iħobb jagħmel analiżi forensika tax-xena mill-kumdita tal-vettura tiegħu stess. Il-ħornijiet u dagħa ikrah ta' warajh iservu biss biex jispirawh. 3. Ir-Retro-Attiv Dan jiġi minn tribu ftit iktar żviluppat mill-Iċċassati. Dan huwa dak is-sewwieq li joħroġlok minn triq tal-ġenb u jieqaf jixgħel l- . Jew inkella jaqbeż il-kaxxa vojta tal-parking u jiddeċiedi jieħu b'lura u jipparkja. Wieħed jittama li l-istess proċeduri ma jużahomx biex jikkonsma ż-żwieġ... 4. Is-Soċjo-Xufier Kemm huma minn tagħna dawn!!!! Dejjem bit-tbissima fuq wiċċhom u lesti jgħidu kelmtejn. Minn karozza għall-oħra. Fuq żewġ opposti. Fi triq dejqa u/jew traffikuża. Iħobbu wkoll jipparkjaw f'nofs ta' triq sakemm jixtru żewġ pastizzi, jiekluhom bil-kwiet, u jgħidu kelmtejn mal-pastizzar. U meta jħossuhom daqxejn weħidhom, dlonk joħroġ il-mowbajl u jagħmlu triq sħiħa ilabalbu ma xi ħadd. Minkejja ismu dan ma jgħarafx id-differenza bejn il-Ħadd u t-Tnejn filgħodu, jew bejn Awwissu u Settembru. Jimxi bil-veloċita medja ta' nofs kilometru fis-siegħa tant li minn ċertu angoli lanqas ikun jidher li qed jiċċaqlaq. Għandu wkoll namra kbira għal- ta' barra, u għall-postijiet b'popolazzjoni kbira. Jagħmel iktar ġid għall-ambjent kieku jifti l-magna u jimbotta. Jagħmel iktar ġid lis-saħħa mentali tiegħi kieku jibqa' d-dar. 6. Il-Ħamallu Dawl mal-qiegħ. Sterjo jdamdam (ġeneralment fuq filosofiċi mal-ħġieġ ('Eat my Dust', 'Your Jealousy is my Energy', 'www.għalġolħajt.com', etc). Ġeneralment xi Ford Escort jew Hyundai Accent jew dan l-aħħar karozzi tal-Ġapan bl- fih daqs ġewnaħ t'ajruplan. Tisimgħu ġej minn seba' mili 'l bogħod, bis- imtaqqab apposta u l-brejkijiet iwerżqu. Ma jeżistux jew sinjali tat-traffiku. Il-Ħamallu bla paċenzja u dejjem irid jasal qabel kulħadd. Huwa wkoll dak li jieqaf l-ewwel jatik l-għajnuna meta jarak wieqaf maġenb it-triq b'xi jew bid-duħħan ħiereġ mill-magna. 7. Il-Ħamallu Pulit BMW jew Mercedes tleqq, idealment convertible. Hawn min jinvesti anke f'xi Ferrari jew Jaguar, għaliex f'Malta ideali (bażikament tkun Birżebbuġa u tgħafas il-gas u sakemm terġa ttela' sieqek lura tkun diġa ċ-Ċirkewwa). Il- huwa obbligatorju, kif ukoll in-nuċċali tax-xemx tad-ditta u x-xagħar ikkwaffonat iperper. Dan huwa dak li meta jarak wieqaf maġenb it-triq b'xi jew bid-duħħan ħiereġ mill-magna...jibqa' għaddej riħ bit-tbissima fuq wiċċu. 8. Il-KBIR KBIIIIIIIIRRRRRRR. Iktar ma jkun kbir iktar aħjar. Mhux karozza imma SUV. Mhux trakk iżda Mhux karozza bl-isterjo iżda sterjo bir-roti. U erħilu jeħodha bil-lajma madwar Malta juri lil kulħadd kemm hu KBBBIIIIIIIRRRRRRR. Sakemm jasal f'dawra jew triq dejqa, u jibqa' mwaħħal hemm fejn hu. Jew inkella jieqaf ftit maġenb it-triq sakemm jagħmel qadja mingħajr ma jagħti każ li għalaq kull m'hemm. 9. Il- Min, imma MIN, jaħseb li hi idea tajba li tmur dawra biż-Ż@%% ta' serkin jew karozzin fil-Marsa matul il-ġimgħa fit-08:30 ta' filgħodu? Jew il-karozzini mad-dawra tal-Belt, u ma tistax taqbiżhom għax kollox għad-dawra u tispiċċa mkaħħal mas-sur jew mal-blat? U jekk ittajjarhom, skond il-liġi, it-tort dejjem tiegħek!!! 10. Il- Ma nasalx ngħid in-nisa kollha jsuqu ħażin, għax l-irġiel daqshom gwappi, iżda l-omm bit-tfal fil-karozza....tkexkixni! Ma tistax issuq, tirranġa lit-tifla fil- ta' wara, u tilgħab mat-tifel fuq quddiem fl-istess ħin!. U jekk tpaqpilha għax għalqet t-triq sabiex tgħajjat tnejn mat-tfal, ittik ħarsa qattiela li tgħidlek 'Ilni ma norqod sew tlett xhur, għandi ġismi maħruq bix-xogħol, u jekk tgħid nofs ta' kelma lest li naqbad din il-ġażaża u nxoqqok biha!' Dan hu sewwieq edukat u paċenzjuż, u jirraġuna u mhux salvaġġ. Jilbes pulit, u jżomm ruħu....sakemm.....sakemm......SAKEMM..taqbeż iċ-ċinga u jibda ħiereġ minnu dagħa faħxi li jħammar wiċċ il-baħrin. Jibda dieħel f'dettalji anatomiċi li l-ebda manwal mediku għadu qatt ma niżżel, u jissemmew qaddisin li l-Vatikan għad irid jiskopri. L-akbar għadu tiegħu hu l-Iċċassat, u l-aktar sewwieq li jiltaqa' miegħu huwa...l-Iċċassat. 12. Ir-Rett U min ma joqtlokx b'puplesija, jeqirdek ħelu ħelu bi . Ir-Rett jagħmel kollox skond ir-Regoli. Dan hu s-sewwieq li jaqra l-Kodiċi tat-Traffiku kull filgħaxija. Vera li għandek tobdi l-liġijiet, iżda meta jkollok xi wieħed mill-ewwel għaxar tribujiet quddiemek, kultant trid tħaddem moħħok. Iżda r-Rett jinsisti li hu għandu raġun, u teknikament ikollu, iżda wara li tkun ilek xi siegħa mwaħħal fit-traffiku minnħabba xi injurant u bhima, kull ma tkun trid hu li tasal fejn għandek tasal. U jkollok aptit biss taqbad lir-Rett, u malajr turih xi jrid jagħmel bir-'raġun.'
It-12-il Tribu tas-Sewwieq Malti